**Pielikums**

**Vaives pagasta kopienas “Labo darbu krātuvīte”**

Nolikums

1. **Aktivitātes organizētājs**
	1. Aktivitāti Vaives pagasta kopienas “Labo darbu krātuvīte” organizē Cēsu novada pašvaldība.
2. **Aktivitātes mērķis**
	1. Stiprināt Vaives pagastā strādājošo, dzīvojošo personu piederību kopienai.
	2. Veicināt savstarpējo lojalitāti, rosināt sociālo aktivitāti pagastam nozīmīgās sabiedriskajās un sociālajās jomās.
3. **Aktivitātes dalībnieki**
	1. Aktivitātē var piedalīties ikviena juridiskā un fiziskā persona, iedzīvotāju grupa, kas veikusi Vaives pagastam nozīmīgu aktivitāti.
	2. Pretendentus pieteikt aktivitātei var Cēsu novada Valsts un pašvaldības vienotajos klientu apkalpošanas centros vai nosūtot pieteikumu elektroniski uz e-pastu dome@cesis.lv līdz kārtējā gada 15.oktobrim norādot:

3.2.1. pretendenta/u vārdu uzvārdu vai juridiskās personas nosaukumu;

3.2.2. īsu aprakstu par pretendenta veikumu.

 3.3. Pieteikumus par pretendentu nominācijai vai iesniegt jebkura fiziska vai juridiska persona vai iedzīvotāju grupa.

 3.4. Pieteikums jāiesniedz rakstiski.

1. **Aktivitātes norises kārtība**
	1. Iesniegto pieteikumu izvērtēšanu un laureātu apstiprināšanu veic ar Pašvaldības izpilddirektora rīkojumu apstiprināta komisija, kuras sastāvā ir Pašvaldības pārstāvis, nevalstiskās organizācijas pārstāvis, Vaives pagasta iedzīvotāju pārstāvis.
	2. Komisija vērtēšanu veic 10 darba dienu laikā, piešķirot sekojošas nominācijas:
		1. Kultūrvides attīstība;
		2. Brīvprātīgais darbs sabiedrības labā;
		3. Kopienas attīstība un stiprināšana;
		4. Sabiedrība un atbalsts;
		5. Vaives pagasta atpazīstamības veicināšana.
	3. Nominācijas piešķir:
		1. par nozīmīgiem darbiem, kas veikti iepriekšējā gada laikā;
		2. par nopelniem ilgākā laika periodā, par kuriem pretendents tiek izvirzīts attiecīgajā gadā un par kuriem nav saņēmis nomināciju iepriekš;
		3. par nopelniem, kas veikti ārpus darba pienākumiem.
	4. Atkārtoti vienu un to pašu personu apbalvo ne biežāk kā pēc 2 gadiem.
	5. Komisija nevērtē pieteikto pretendentu, ja tas ir parādā nekustamā īpašuma nodokli pašvaldības budžetā.
2. **Uzvarētāju godināšana**
	1. Laureāti tiek godināti kārtējā gada Latvijas valsts proklamēšanas gadadienas pasākumā vai Vaives pagasta svētkos.
	2. Aktivitātes ietvaros tiek veikts ieraksts “Labo darbu krātuvīte” Goda grāmatā un laureātiem tiek pasniegts Atzinības raksts.
	3. Rezultāti tiek publicēti Cēsu novada pašvaldības laikrakstā “Cēsu novada Vēstis” un Cēsu novada pašvaldības tīmekļvietnē.
	4. Atzinības raksta, Goda grāmatas ieraksta sagatavošanu un uzaicinājumu nosūtīšanu laureātiem veic Vaives tautas nama vadītājs.

Cēsu novada domes priekšsēdētājs J. Rozenbergs